భోపాల్: చిత్రకూట్ అసెంబ్లీ ఉపఎన్నికల్లో 14 వేల పైచిలుకు ఓట్ల తేడాతో బీజేపీ అభ్యర్థి ఓటమిపాలవడంపై ఆ పార్టీలో అంతర్మథనం మొదలైంది. కాంగ్రెస్ అభ్యర్థి నీలాంశు చతుర్వేది తన సమీప ప్రత్యర్థి, బీజేపీ అభ్యర్థి శంకర్ దయాళ్ త్రిపాఠిపై 14,133 ఓట్ల తేడాతో ఘనవిజయం సాధించారు. దీనిపై మధ్యప్రదేశ్ ముఖ్యమంత్రి శివరాజ్ సింగ్ చౌహాన్ స్పందించారు. ఓటమికి గల కారణాలను విశ్లేషించుకుంటామని తెలిపారు. ఉప ఎన్నికల్లో స్వీప్ చేసేందుకు బీజేపీ శక్తివంచన లేకుండా కృషి చేసినప్పటికీ ఫలితం నిరాశపరిచిందని అన్నారు. కారణాలను విశ్లేషించుకుంటామని, ఆత్మపరిశీలన చేసుకుంటామని ఆయన మీడియాకు తెలిపారు. నవంబర్ 9న జరిగిన పోలింగ్లో 65 శాతం మంది ఓటర్లు తమ ఓటుహక్కును వినియోగించుకున్నారు. ఆదివారం ఉదయం 8 గంటలకు ఓట్ల లెక్కింపు మొదలైంది. సిట్టింగ్ కాంగ్రెస్ ఎమ్మెల్యే ప్రేమ్ సింగ్ మరణించడంతో ఈ ఉపఎన్నికను నిర్వహించారు.
bhopal: chitrakut assembley upaennikallo 14 vela paichiluku otla tedaatho bgfa abhyarthi otamipaalavadampai aa paartiiloo antarmathanam modalaindi. congress abhyarthi neelaamsu chaturvedi tana sameepa pratyarthi, bgfa abhyarthi shankar dayal tripaatipai 14,133 otla tedaatho ghanavijayam saadhinchaaru. deenipai madhyapradesh mukhyamantri shivaraj sing chauhan spandinchaaru. otamiki gala kaaranaalanu vislaeshinchukuntaamani telipaaru. upa ennikallo sweep chesenduku bgfa saktivanchana lekunda krushi chesinappatiki phalitam niraasaparichindani annaru. kaaranaalanu vislaeshinchukuntaamani, aatmapariseelana chesukuntamani aayana mediaku telipaaru. navambar 9na jarigina polinglo 65 saatam mandi otarlu tama otuhakkunu viniyoginchukunnaaru. aadivaaram udayam 8 gantalaku otla lekkimpu modalaindi. sitting congress emmelye prame sing maraninchadamtho ee upaennikanu nirvahinchaaru.